fi fi hbs_lat fi fi fi fi fi fi es fi id id es es en fi en fi fr fi fi fi fi fi fi fi fi fi en fi fi en fi fi fi fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi en fi en fi en fi en en fi fi fi hbs_lat id fi fi fi fi en en fi fi fi fi es es en fi en en
Urbanex Ninja – Urbaani löytöretkeily | Urban Exploring 💀
Ninja Kit – Meidän varusteet seikkailuun
Jaa kanssamme tarinasi, paikkasi ja muistosi
Uskalla enemmän kuin koskaan ennen. Määritä raja​si​ uudelleen. Löydä itsellesi unohtumattomia kokemuksia ja ainutlaatuisia haasteita. Ylitä ne kaikki.
Urbaanista löytöretkeilystä käytetään yleisimmin nimitystä urban exploring, UE tai urbex. Harrastus liitetään usein hylättyjen ja autioiden rakennusten sekä paikkojen tutkimiseen ja valokuvaamiseen.
Urbanex Ninja – URBEX Friends Collection
Aina löytyy aikaa seikkailulle. Tarvitset mukaan vain päättäväisyyttä, halua löytää uusia kokemuksia, valmiutta uusiin haasteisiin ja uskallusta. Ole rohkea. Ole utelias. Ole valmis mihin tahansa äläkä pelkää epäonnistumisia.
Jaa tarinasi tai anna vinkki
Meille jokainen paikka on tarinan arvoinen. Urbanex Ninjan seurassa sinun on mahdollista kulkea paikkoihin, jotka ovat olleet löytämättä vuosia tai vuosikymmeniä. Kerro meille mielenkiintoisesta paikasta tai tule kirjoittamaan siitä kanssamme.
Link to: Tšernobylin ydinvoimala
Link to: Tšernobylin ydinvoimala
— MITÄ TODELLA TAPAHTUI
26. toukokuuta 1986. Pripyatin asukkaille päivämäärä on jäänyt ikuisesti mieliin. Kaupungissa tapahtui historian suurin ydinonnettomuus. Yli 30 vuotta tuhon jälkeen vierailimme paikassa.
Urbanex Ninja kiinnostaa valtamedioita ihan homona
Korkberget – Kirkkonummen louhikko
Sulhanen – Urbaani piilomökki
Seili – Spitaalisten ja hullujen saari
Savion kumitehtaan ilkikuriset grynderit
Tunnelirotat – Maailma peruskallion sisällä
Kruunuvuoren huvilat: Vartijoiden tupa
Mikael Soininen – Pukinmäen hylätyn kokeilukoulun perintö
”Urbanex Ninja tutkii yksityiskohtia unohdetuista ympäristöistä. Pienet yksityiskohdat avaavat ja tekevät vivahteikkaiksi autioituneiden paikkojen tarinat.”
Lue lisää urbaanista löytöretkeilystä
Hylättyjä rakennuksia kierrellessä keskitymme taltioimaan pieniä yksityiskohtia menneisyydestä. Pienet tiedon sirpaleet avaavat talolle uuden tarinan ja luovat mielikuvan talon elämästä sekä siellä asuneista ihmisistä. Aivan tavallinen tupa voi muuttua yksityiskohtien ansiosta tarinaksi, jonka avulla menneisyys muuttuu käsinkosketeltavaksi.
Laajennamme urbaaniin löytöretkeilyn käsitystä ja liitämme siihen kaupunkiretkeilyn, kulkuneuvojen raadot sekä luonnonmuovaamat erikoisuudet. Niiden esittelyissä pyrimme kaivamaan julki historian tai käytännön knoppitietoja. Esittelyissä emme hifistele ammattitasoisella kameravarustuksella, vaan nappaamme kuvia sillä mitä sattuu olemaan mukana, yleisimmin pokkarikameralla tai kännykällä.
Urbaani tutkimusmatkailu tuo löytämisen nautintoa tutustumalla paikkoihin joihin muut eivät menisi. Löydöt ja historiaviitteet menneiden päivien ajoista ovat Urban Exploringin parasta antia. Sivusto on perustettu pitämään muistissa näkemämme kohteet ja muistuttamaan siitä, että jonain päivänä meidänkin jättämät elämisen jäljet tuovat jännitystä löytöretkeilijoille. Ota taskuvalaisin mukaan ja uskaltaudu.
Urbaanilla löytöretkeilyllä on monta kutsumanimeä. Harrastusta kutsutaan myös nimillä urbaani tutkimusmatkailu, UE, urban exploration ja urbex. Urbaanin löytöretkeilyn ideana on tutustua autioihin tai hylättyihin paikkoihin, joihin kenenkään ei odoteta menevän.
Yhteiskunnassa olemme sidoksissa asuinympäristöömme. Olemme suljettuna ja melkein jumissa tähän urbaaniin ympäristöön, jossa ohjeistetaan missä ja miten kulkea. Urbaani löytöretkeily on tutkimista, tallentamista, löytämistä ja pakokeino irroittautua yhteiskunnan olettamuksista. Pakomatkat kohdistuvat tunneleihin, hylättyihin autoihin ja rakennuksiin sekä unohdettuihin ympäristöihin. Ne ovat paikkoja, joita ei ole merkitty turistioppaisiin.
Jätät turvallisen maailman ja etukäteen kirjoitetut käyttäytymisodotukset kun avaat oven, ylität aidan tai ryömit pienestä aukosta. Nyt olet matkalla löytöretkeilemään.
Liian moni yhteiskunnassamme elävät elämänsä valmiiden opasteiden viitoittamana. Liian moni pitää mielenkiintoisena vain niitä kohteita, jotka ovat varmasti turvallisia ja riittävän steriilejä. Museon matkamuistomyymälän kassalta et löydä löytämisestä aiheutuvaa täyttyvyyden tunnetta.
”Vaara”-kyltin tarkoituksena on tuoda kahdenlaista viestiä: kyltin takaa voi löytyä oikea vaara tai se voi toimia ilmoituksena paikasta, jonka turvallisuutta ja steriiliyttä ei voi taata.
Laki sallii liikkumisen tiloissa, jotka ovat täysin hylättyjä. Autiotaloon meneminen avoimen oven kautta ei täytä minkään rikoksen tunnusmerkistöä. Suojattuja alueita ovat kesämökit, piha-alueet, kodit sekä alukset. Näitä suojaa kotirauhansuoja. Kotirauhan suoja koskee vain asuttua asuntoa ja hallinnan loukkausrikos edellyttää haltuun ottamista, mikä ei täyty vielä sillä, että henkilö käy sisällä talossa. Julkisrauhansuojan piiriin kuuluvat liike-elämän tilat kuten virastot, tuotantolaitokset ja koulut.
Urbaanin löytöretkeilyn harrastajat eivät vahingoita kohteita. Ongelmia voi silti aiheutua jos henkilö tavataan paikasta, jossa on juuri rikottu paikkoja. Ikkunan rikkominen luokitellaan vähingonteoksi.
Löytöretkeilijä ei ole vandaali
Aito urbaani löytöretkeilijä ei riko, varasta tai sotke löytämiään paikkoja. Löytäretkeilijä saa adrenaliininsa uusista löydöistä ja mielenkiintoisista valokuvista. Me emme vahingoita paikkoja joissa löytöretkeilemme. Me rakastamme paikkoja joissa löytöretkeilemme.
Urbaanin löytöretkeilijän on ansaittava löydöt pitämällä silmänsä aina auki, sillä sijaintitiedot mielenkiintoisista kohteista eivät ole julkisia. Edes internetin aikakausi ei ole avannut kaikkea tietoa julkiseksi.
Urbaani löytöretkeily on ilmaista, hauskaa eikä se vahingoita mitään tai ketään. Se on jännittävä ja mieltä laajentaja harrastus, jota on helppo voimistaa tutustumalla paikkojen historiatietoihin. Moni löytöpaikka saa monia uusia näkökulmia yhdistettäessä löytöretkeilyn ja historiatuntemuksen. Löytöretkeily tarjoaa seikkailun jota edes television jännittävimmät sarjat tai internet eivät pysty tarjoamaan.
Mitä urbaani löytöretkeily merkitsee meille
Urbaani löytöretkeily tai urbex ei merkitse meille mitään. Alaan vihkiytyneet vakavahenkiset harrastajat saavat puolestamme olla asian ortodoksisuudesta mitä mieltä tahansa eikä se muuta kiinnostuksiamme. Meidän kiinnostuksena on esitellä mielenkiintoisia ihmisen rakentamia tai luonnon muovaamia paikkoja sen sijaan että miettisimme urbexin syvintä merkitystä. Ylös, ulos ja seikkailemaan!
Urbaanin löytöretkeilyn vinkit blogista
Osallistu urbaanien löytöretkeilijoiden valokuvanäyttelyyn
Instagramin parhaat suomalaiset Urban Exploration -kuvaajat
Ninja Kit – Meidän varusteet seikkailuun
Osta Urbanex Ninja -tarra. Pienikin osto on pitkälle eteenpäin.